Liptovská Osada

Liptovská Osada (hungare Oszada [osada], germane Unterberg) estas vilaĝo kaj municipo en Slovakio.

 Situo 
Liptovská Osada situas ĉe kunfluejo de 3 rojoj inter montoj 1007, 1049, 949 kaj 919 m altaj, laŭ ĉefvojo Banská Bystrica-Ružomberok. La lasta urbo troviĝas je 15, Banská Bystrica je 40 km.

 Historio 
La unua mencio okazis pri la vilaĝo en 1288. En 1715 36 familioj pagis impostojn. En 1787 714 vilaĝanoj loĝis en 86 domoj, en 1828 969 vilaĝanoj loĝis en 129 domoj. En 1813 poŝto ekfunkciis, kie ankaŭ la diliĝencoj ŝanĝis la ĉevalojn. Post 1899 la oficiala hungara loknomo iĝis Liptószada pro la hungariga politiko, kie en 1910 laŭ la popolnombrado vivis 1457 homoj, (plejparte slovakoj). Inter 1908-1974 fervojeto liveris la lignojn al Ružomberok. Ĝis Traktato de Trianon la komunumo apartenis al Hungara reĝlando, al Liptó, al distrikto de Rózsahegy, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Liptovská Osada 1674 homoj, (1660 slovakoj).

 Vidindaĵoj 
 romkatolika baroka preĝejo omaĝe al Johano Baptisto de 1752

 Eksteraj ligiloj 
 Teksto, fotoj kaj mapoj pri Liptovská Osada

Kategorio:Municipoj en distrikto Ružomberok
Kategorio:Liptov